Document ID: /fineweb-2-swissfilter-quality_10-filterrobots/filtered/02038.jsonl.gz/2940

Bus che curseschan mintga di duas fin quatter giadas da Turitg a Tavau – quai vul Eurobus porscher davent da la mesadad dal 2018. La pli gronda interpresa privata da bus da la Svizra veglia crear ina rait naziunala da bus sur distanzas pli lungas e dumondia perquai ina concessiun tar l'Uffizi federal per traffic. Quai scriva il «Sonntagsblick».
Previs ès er ina colliaziun tranter Son Gagl ed Ascona cun ina fermativa a Cuira. Ulteriuras colliaziuns che Eurobus vul porscher en var mez onn, mainan tranter auter da Turitg a Grindelwald e da Berna a Montreux.
RR novitads 09:00